Diari Oficial de la Generalitat Valenciana


Sumari del DOGV 9615, del 12-06-2023 (2023/6563)

RESOLUCIÓ de 9 de juny de 2023, del Rectorat de la Universitat Politècnica de València, de publicació de l'Oferta d'Ocupació Pública de Personal Docent i Investigador de 2023.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9615

Data del DOGV
:   12-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/6563


Data del document
:   09-06-2023

Organisme emissor
:   Universitat Politècnica de València

Tipus de document
:   Resolució

Descriptors 

:   * Universitat Politècnica de València
    * concurs administratiu

RESOLUCIÓ de 9 de juny de 2023, del Rectorat de la Universitat Politècnica de València, de publicació de l'Oferta d'Ocupació Pública de Personal Docent i Investigador de 2023. [2023/6563]  
Les condicions d'aprovació de l'Oferta d'Ocupació Pública i del càlcul de la taxa de reposició d'efectius es regulen en l'article 36 de la Llei 9/2022, de 30 de desembre, de Pressupostos de la Generalitat per a l'exercici 2023, i en l'article 20 de la Llei 31/2022, de 23 de desembre, de Pressupostos Generals de l'Estat per a l'any 2023, així com en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic.  
  
Aquesta oferta d'ocupació incorpora tant places de cossos docents universitaris, com de professorat permanent laboral.  
L'article 71.1.c de la Llei orgànica 2/2023, de 22 de març, del Sistema Universitari preveu destinar, dins de la taxa de reposició, un mínim del 15 % del total de places que s'oferisquen per a la incorporació de personal investigador doctor que haja superat l'avaluació del Programa d'Incentivació de la Incorporació i Intensificació de l'Activitat Investigadora (I3), o que haja obtingut el certificat com a investigador establit (R3); aquestes places en cas de resultar vacants poden acumular-se al torn lliure. D'altra banda, l'article 71.2 de la Llei orgànica 2/2023 determina les condicions en què les universitats poden convocar places, mitjançant promoció interna, per a l'accés al cos de Catedràtics d'Universitat, sense que computen per a la taxa de reposició.  
  
A proposta de la Comissió de Promoció del Professorat, prèvia negociació en la Mesa General de Negociació, el Consell de Govern de la UPV va aprovar el 2 de juny de 2023 l'Oferta d'Ocupació Pública de Personal Docent i Investigador de 2023.  
En conseqüència, d'acord amb les competències atribuïdes p per l'article 53 dels Estatuts de la Universitat Politècnica de València, aprovats per Decret 182/2011, de 25 de novembre, del Consell, aquest Rectorat resol:  
  
Primer  
Publicar l'Oferta d'Ocupació Pública de personal docent i investigador de la Universitat Politècnica de València de 2023 en els següents termes i amb el detall que s'especifica en l'annex  
  
Accés Lliure  
Professor Titular d'Universitat 45  
Professor Permanent Laboral 71  
Professor Titular d'Universitat o Professor Permanent Laboral 21  
  
Accés Promoció Interna  
Catedràtic d'Universitat 32  
Total 169  
  
  
El procediment de selecció serà el de concurs públic, d'acord amb el que es preveu en els articles 71 i 86 de la Llei orgànica 2/2023, de 22 de març, del Sistema Universitari.  
  
Segon  
L'aprovació de les convocatòries derivades d'aquesta Oferta d'Ocupació Pública es troben sotmeses a autorització prèvia de l'òrgan competent de la Generalitat Valenciana, d'acord amb el que es preveu en l'article 36.Dos.3.g) de la Llei 9/2022, de 30 de desembre, de Pressupostos de la Generalitat per a l'exercici 2023.  
Aquest acord tindrà efectes des de la seua publicació en el Diari Oficial de la Generalitat Valenciana.  
  
Contra aquest acord, que esgota la via administrativa, podrà interposar-se recurs potestatiu de reposició davant el mateix òrgan en el termini d'un mes, o bé directament recurs contenciós administratiu davant els òrgans de la Jurisdicció contenciosa administrativa en el termini de dos mesos, tots dos comptats des de l'endemà de la publicació d'aquesta resolució en el DOGV.  
  
València, 9 de junio de 2023.- El rector de la Universitat Politècnica de València: José Esteban Capilla Romá.